stanford-oval/wikipedia huggingface dataset:
ייעוץ פסיכולוגי

ייעוץ פסיכולוגי פירושו אבחון, מתן ייעוץ תפקודי-התנהגותי ותמיכה פסיכולוגית בכלל, וטיפול נפשי, על פי ידע וכלים פסיכולוגיים שככלל הם מבוססים מדעית ו\או קונבנציונליים בפסיכולוגיה, כאשר הייעוץ הפסיכולוגי ניתן תמיד על ידי פסיכולוג שהוא המוכשר לתת אותו. ייעוץ פסיכולוגי יכול להיות נוירופסיכולוגי וילמד את הפרט לווסת התנהגויות על סמך מניפולציות מחשבתיות על אזורים מוחיים שונים, כמו בצורה מסוימת של היפנוזה עצמית, אוטוסוגסטיה, וביופידבק, טיפול קוגניטיבי-התנהגותי, כגון הענקת טכניקות קוגניטיביות להתמודדות עם תחושות דכדוך ודיכוי עצמי כמו על ידי שינוי דפוס הייחוסים שהפרט עושה, חיסול תפיסות אוטומטיות-דפרסוגוניות, פירוק סכמות דפרסוגניות ומעכבות. הענקת טכניקות לארגון זמן וכלכלה בדרכים שונות המותאמות למטופל, טיפול בלקויות למידה והענקת טכניקות יעילות להתמודדות עימן, וכן, טיפול פסיכולוגי במחלות פסיכיאטריות שונות, לעיתים כחלק מטיפול תרופתי, כגון הפרעה טורדנית-כפייתית, הפרעה דלוזיונלית (הפרעת הרהורי-שווא), סכיזופרניה, טיפול בגישה מדעית להפרעות אישיות, ביצוע היפנוזה, ועוד. פסיכולוגים לרוב גם מעניקים טיפול פסיכואנליטי, אם כי לא בהכרח בגישה פרוידיאנית, אלא בגישות פסיכודינאמיות מודרניות יותר (כמו זו האדלריאנית), אשר נחלו הצלחה מרובה יותר מהגישות הקלאסיות ושהן הרבה יותר ממוקדות לבעיות ספציפיות, והטיפול בהן אורך פחות זמן (שבועות עד חודשים לעומת שנים בטיפולים הקלאסיים).
ככלל, פסיכולוג אינו רופא ואינו רושם תרופות, אך פסיכולוג המוכשר בתחום ביופסיכולוגי או טיפולי הוא הסמכות לקבוע בצורה מעמיקה אם בעיה מסוימת ראויה לטיפול תרופתי, ואפשר שידגים מן הידע המחקרי, בחוות דעתו, את הטיפול התרופתי הקונבנציונלי היעיל ביותר לכאורה להפרעה נתונה ויכווין רופאים במתן טיפולים כאלה ובסינכרון שלהם עם מצבו הנפשי ונפשו המודעת של הפציינט.
בין ייעוץ פסיכולוגי לייעוץ פסיכיאטרי

ייעוץ פסיכיאטרי הוא ייעוץ טיפולי-נפשי שאינו בהכרח מעמיק כמו ייעוץ פסיכולוגי, ונוגע גם לטיפול בתרופות פסיכיאטריות. פסיכולוג עלול להפנות את מטופלו או לקוחו לפסיכיאטר, בין אם לסייע לטיפול הקיים בתרופות, ובין אם להמשך טיפול תרופתי בלבד.
ההבדל בין ייעוץ פסיכולוגי לפסיכותרפיה באופן כללי

פסיכותרפיה היא מונח כללי המתאר טיפול "נפשי". לא כל התרפיות הנוגעות לנפש הן פסיכולוגיות-מדעיות. טיפול פסיכולוגי ניתן אך ורק על ידי פסיכולוג ומתן ייעוץ פסיכולוגי על ידי מי שאינו פסיכולוג יכול להיות מטעה ומסוכן והוא עבירה על החוק. החוק בישראל קובע: "לא יעסוק אדם בפסיכולוגיה אלא אם הוא פסיכולוג". אבחון פסיכולוגי מבוצע על ידי פסיכולוג קליני מומחה והוא אורך לרוב כ-2–3 פגישות. פסיכולוג המעניק ייעוץ אונליין, חייב להיות גם מטפל מוסמך ובעל רישיון לעסוק בטיפול במדינה בה הוא עובד וכן בעל ניסיון וידע בניווט תהליך טיפולי אונליין. קוד האתיקה המקצועית של הפסיכולוגים במדינת ישראל עוסק, בין השאר, באמצעים לאבטחת פרטיות בייעוץ אונליין, אופן הפסקת טיפול והתערבות מרחוק בקטינים. בתום האבחון ייתן הפסיכולוג אבחנה ביחס למצבו הנפשי של הנבדק.
ייעוץ פסיכולוגי בישראל

ניתן להיוועץ בפסיכולוגים פרטיים או ממשלתיים. קיימים בתי חולים לבריאות הנפש בהם ניתן לקבל ייעוץ או אשפוז. לשם הבאת אדם מסוים למקום שכזה נדרש אישור הורים, זאת במידה והוגדר כמוגבל נפשית, אחרת הדבר נחשב לחטיפה, והעונש בהתאם. במידה ולא הוגדר כמוגבל נפשית, אין טעם לקחת מישהו למקום שכזה, והדבר נחשב לטעות. קיימת גם אפשרות להיוועץ בפסיכולוגים או פסיכיאטרים מטעם קופות החולים, שם הייעוץ ניתן בחינם או בעלות מוזלת לפגישה. קיימים גם קבוצות וקבוצות תמיכה לבעלי בעיות חברתיות, ומשפחות של בעלי מוגבלויות, נפגעי נפש ומוגבלים נפשית.
ייעוץ פסיכולוגי בישראל > נוער בסיכון וצעירים במצוקה

משרד הרווחה מעמיד ארגונים ומסגרות לנוער במצוקה, בסיוע עובדים סוציאליים, פסיכולוגים ופסיכיאטרים. בנוסף לבעלי בעיות אכילה, אלכוהול וסמים. מפעיל מעונות יום, משפחות אומנה, מועדוניות ומסגרות אחרות בקהילה.
כמו כן, קיימים מגוון של עמותות וארגונים הפועלים בהתנדבות ומטרתם לסייע לצעירים במצוקה. למשל עמותת ער"ן המעניקה עזרה ראשונה נפשית לזקוקים לה. העמותה מפעילה רשת של מתנדבים שעברה קורס ייעודי והם מאיישים משמרות של טלפון ושל צ'ט וירטואלי המאפשרים פניות אנונימיות.
ייעוץ פסיכולוגי בישראל > נוצרים, דרוזים, מוסלמים, דתיים וחרדים בצה"ל

| --- | --- |
 :  ראו גם – צבא הגנה לישראל
בצה"ל קיימים ארגונים ומקצועות שתפקידם לסייע לצעירים ממשפחות בהם פחות מקובל להתגייס לצה"ל ושמשפחותיהם מתנגדות לגיוסם ולבישת המדים. עיקרי מחזיקי התפקידים הם מש"קיות ת"ש וחינוך. בנוסף קיימים יחידות ייעודיות לחרדים ודתיים כדוגמת (הנח"ל החרדי) וכדומה.
ייעוץ פסיכולוגי בישראל > להט"בים במצוקה

לעיתים קיימת התנגדות מצד ההורים והסביבה לקיום אורח חיים הומוסקסואלי, ואף מקרים של הטרדות מיניות ומחלות מין בקרב הקהילה. קיימים ארגונים התומכים והמסייעים לנוער ומבוגרים במצבים שכאלו ובשיקומם הנפשי והמקצועי.
ייעוץ פסיכולוגי בישראל > סיוע לנפגעי תקיפה מינית

קיימים בישראל ארגונים המסייעים טלפונית לנפגעות תקיפה מינית, שחוו אונס או פגיעה מינית באמצעים כללים או סם אונס. בנוסף קיימים מוסדות ומקלטים לנפגעות תקיפה מינית. על-מנת להגיש תלונה מובהקת ועליה לתביעה כהוכחה לתקיפה מינית יש להגיע לתחנת המשטרה ישר לאחר האירוע לאספת דגימת הזרע להוכחת מקרה התקיפה והתוקף. במקרה של שימוש בקונדום, קיימים אמצעי מעקב של הקלטה והאזנות, ניתן להיעזר ביחידת הסיגינט של המשטרה.
ייעוץ פסיכולוגי בישראל > סיוע לנפגעי אלימות במשפחה

קיימים מוסדות ומקלטים לנשים מוכות ומשפחותיהן, במימון ממשלתי ופרטי. לצורך הוכחת הפגיעה ופתיחת תיק במשטרה כולל הנפקת צו הסגרה וצו הרחקה יש לגשת עם שני עדים.
ראו גם

• ייעוץ חינוכי
• יועץ חינוכי
הערות שוליים

↑  חוק הפסיכולוגים, סעיף 5
↑  מכון תל אביב לפסיכותרפיה, אבחון פסיכולוגי ופסיכודיאגנוסטי
↑  חוקרים בדקו: האם ייעוץ פסיכולוגי אונליין יעיל ועוזר?, באתר מעריב אונליין, 29 ביוני 2021
↑  קוד האתיקה המקצועית - ינואר 2017, באתר www.psychology.org.il
↑  ילדים ונוער בסיכון,  משרד העבודה, הרווחה והשירותים החברתיים.
↑  אתר רשמי של ער"ן, באתר עמותת ער"ן - עזרה ראשונה נפשית
↑  ארגונים של הקהילה ההומו-לסבית
| --- | --- |
בקרת זהויות :  GND: 4047708-3  LNB: 000182490
נאום אלכסנדר הגדול באופיס

| --- | --- |

 תאריך:  324 לפני הספירה
 שפה:  יוונית
 נואם:  אלכסנדר הגדול, מלך מוקדון
 מקום:  אופיס, עיראק
נאום אלכסנדר הגדול באופיס הוא רגע היסטורי בולט שממחיש את כישוריו יוצאי הדופן של אלכסנדר כמנהיג וכאסטרטג.
רקע

בשנת 324 לפנה"ס, במהלך מסע כיבושיו במזרח, התמרדו חייליו המקדונים של אלכסנדר הגדול בשל תחושתם כי הוא מעריך את נתיניו הפרסים יותר מאשר אותם. המרד התרחש בעיר אופיס (ליד עיראק של ימינו), על רקע מתחים שהצטברו בעקבות שילוב פרסים במערך הצבאי ותהליך ה"התפרסות" של אלכסנדר, שכלל אימוץ לבוש, מנהגים והיררכיה שנחשדו כמעדיפים את התרבות הפרסית על חשבון זו המקדונית.
עם הגיעו לאופיס, כינס אלכסנדר את חייליו והכריז כי בכוונתו לשחרר מהמערכה ולהשיב לארצם את אלו שאינם כשירים עוד לשירות עקב גילם או פציעות שספגו. הוא הבטיח להם מתנות שישוו להם יוקרה ויעוררו קנאה בקרב שאר המקדונים, ויעודדו אחרים להשתתף בסכנות ובמאמצי הכיבוש.
דבריו נאמרו מתוך כוונה ברורה להחניף למקדונים, אך החיילים פירשו אותם כהבעת בוז וכהכרה בחוסר כשירותם. לא היה זה מפתיע שהתרעמו על דבריו, שכן לאורך המסע הצטברו תלונות רבות. בין היתר, היה זה לבושו הפרסי של אלכסנדר, שאותו ראו כסמל להתנערותו מהמקדוניות, הכשרתם של "היורשים" הברברים בלחימה בסגנון מקדוני, ושילוב פרשים זרים ביחידות הקומפניאנים.
החיילים, שלא יכלו לשתוק עוד, קראו יחדיו לאלכסנדר לשחררם מהשירות ובלעג הציעו שייקח את אביו למסע במקומם (בכך התכוונו לאמון, האל היווני-מצרי). כששמע אלכסנדר את הדברים, מזגו המהיר, שכבר הושפע מחנופה רבה, גבר עליו. הוא קפץ מהבמה בליווי מפקדיו והורה לעצור את שלושה עשר המנהיגים הבולטים של המרד ולהוציאם להורג. כאשר דממה רועמת נפלה על שאר החיילים, שב אלכסנדר אל הבמה ונשא נאום היסטורי.
במקום להשתמש בכוח הזרוע כדי לדכא את המרד, בחר אלכסנדר בכוחה של המילה. בנאום מעורר השראה הוא פירט את הישגיו לצד הישגי אביו, פיליפוס השני, והדגיש את התרומה הגדולה של שלטון מקדוניה לעיצוב חיי חייליו. הוא ציין את ההישגים הכבירים שצברו יחד והבהיר כי המאמץ היה משותף וכי הישגיהם אינם נפרדים מהצלחתו האישית.
נאום זה לא רק שדיכא את המרד, אלא גם חיזק את נאמנות החיילים לאלכסנדר והשיב את תחושת האחדות לצבא. נאומו מדגים את כישוריו של אלכסנדר כמנהיג בעל חזון, אשר השתמש בכוח השכנוע והכריזמה שלו כדי להשליט סדר ולחזק את המורל, גם ברגעים של משבר.
תוכן הנאום

"מקדונים, איני מתכוון למנוע מכם את הרצון לשוב הביתה; מבחינתי, אתם רשאים ללכת לכל אשר תחפצו. אך אני רוצה שתבינו, כאשר תעזבו, מה עשיתי למענכם ומה עשיתם אתם עבורי.
אתחיל, כראוי, עם אבי, פיליפוס. הוא מצא אתכם נודדים חסרי משאבים, רבים מכם לובשים עורות כבש ורועים עדרים קטנים בהרים, בקושי מגנים עליהם מפני האילירים, הטריבלים והתראקים השכנים. הוא העניק לכם גלימות במקום עורות הכבש, הוריד אתכם מההרים אל המישורים, והפך אתכם לכוח מלחמתי שווה לברברים השכנים. ביטחונכם כבר לא נסמך על מבצרים בהרים, אלא על אומץ לבכם שלכם. הוא הפך אתכם לתושבי ערים וציויליזציה, באמצעות חוקים ומנהגים טובים.
את אותם ברברים ששדדו את רכושכם ושיעבדו אתכם, הוא הפך לעבדים שלכם ולנתיניכם. הוא סיפח שטחים נרחבים מתראקיה למקדוניה, כבש את הערים החופיות החשובות ביותר, ופתח את המדינה למסחר. הוא אפשר לכם לנצל את מכרותיכם ללא הפרעה.
הוא הפך אתכם למושלים על התסלים, שמהם פחדתם בעבר, הכניע את הפוקים, ובמקום דרך צרה ומסוכנת, פרץ לכם דרך רחבה ונוחה ליוון. את האתונאים והתבאים, שתמיד עמדו על המשמר לתקוף את מקדוניה, הוא השפיל (ובמערכה זו כבר סייעתי לו), ובמקום שאתם תשלמו מס לאתונאים ותהיו תחת שליטת התבאים, הם נאלצו לבקש את ביטחונם מאיתנו.
הוא צעד לתוך הפלופונסוס וייצב את העניינים גם שם. הוא מונה למפקד העליון של כל יוון במערכה נגד הפרסים, אך בחר לחלוק את התהילה עם כל המקדונים ולא רק עם עצמו.
כאלה היו הישגי אבי למענכם; כפי שאתם יכולים לראות בעצמכם, הם אכן גדולים, אך קטנים בהשוואה להישגיי שלי. ירשתי מאבי מעט מאוד – מספר גביעים מכסף וזהב ופחות מ-60 טאלנטים באוצר. לפיליפוס היו חובות שהסתכמו ב-500 טאלנטים, ואני גייסתי הלוואה נוספת של 800 טאלנטים.
התחלתי ממדינה שבקושי יכלה לכלכל אתכם, ומיד פתחתי עבורכם את ההלספונטוס, אף על פי שאז הייתה השליטה בים בידי הפרסים.
ניצחתי בקרב פרשים את האחשדרפנים של דריווש, וסיפחתי לשלטונכם את כל איוניה ואיוליה, גם את פריגיה ולידיה, וכבשתי את מילטוס בהסתערות.
כל שאר השטחים עברו לצדנו מרצונם, ואני הפכתי אותם לשלכם, שתיהנו מהם.
כל העושר של מצרים וקירנה, שנכבשו ללא קרב, שייך כעת לכם. קוילה-סוריה, פלשתינה ומסופוטמיה הן רכושכם. בבל, בקטריה ועילם הן שלכם, ואתם בעלי העושר של לידיה, אוצרות פרס, עושר הודו והאוקיינוס הרחוק. אתם אחשדרפנים, אתם גנרלים, אתם מפקדים. ומה נותר לי מכל אלה? רק גלימה ארגמנית וכתר."
ראו גם

אלכסנדר הגדול
פיליפוס השני
כיבושי אלכסנדר הגדול באסיה התיכונה
כיבוש האימפריה הפרסית על ידי אלכסנדר הגדול
הערות שוליים

1 2  Depart! - Alexander the Great 324 BC, www.emersonkent.com
↑  Alexander the Great: Mutiny at Opis, www.prisonersofeternity.com (באנגלית בריטית)
↑  Athens Bureau, The Greatest Speech In History? Alexander The Great & The Opis Mutiny, ‏2022-05-03 (באנגלית בריטית)
↑  Alexander Gale, How Alexander the Great Halted Mutiny with a Powerful Speech, GreekReporter.com, ‏2024-07-26 (באנגלית אמריקאית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נאום אלכסנדר הגדול באופיס".
מערכת נשק בלתי מאוישת FLW

| --- | --- |

 מידע בסיסי
 ייעוד:  מודל נשק 
 ארץ ייצור:  גרמניה
 יצרן:  KNDS Deutschland
 פיתוח:  2000–2008
 פעילות מבצעית:  2008–הווה
 מלחמות ומבצעים:  מלחמת אפגניסטן (2001–2021)
 משתמשים:  צבא היבשה הגרמני הכוחות המזוינים של קטר
 
מערכת הנשק הבלתי מאוישת FLW (ר"ת בגרמנית: Fernbedienbare Leichte Waffenstation; "תחנת נשק קלה המופעלת מרחוק") היא מערכת שפותחה על ידי חברת הנשק הגרמנית KNDS Deutschland ומהווה חלק ממשפחת כלי הנשק הבלתי מאוישים שלה.
עיצוב

פיתוח ה-FLW 100 החל באמצע שנות ה-2000 כדי לעמוד בדרישות הצבא הגרמני. FLW 200 קצת יותר גדול עם תאימות רבה יותר לנשק תוכנן זמן קצר לאחר מכן. בשנת 2008 נמסרו למשרד הפדרלי הגרמני לטכנולוגיה ורכש הגנה, 230 מערכות נשק בלתי מאוישות FLW 100 ו-190 מערכות נשק בלתי מאוישות FLW 200.
סדרת FLW יכולה לזהות אוטומטית את כלי הנשק המותאמים לאחר ההחלפה ותקבע את הטבלאות הבליסטיות במחשב האש בהתאם. אף אחת משלוש הגרסאות לא דורשת חדירה של גג הרכב, מה שמאפשר התאמה קלה יותר של כלי רכב ישנים עם עמדת נשק FLW. כל הגרסאות כוללות ייצוב דו-צירי אלקטרוני, כאשר הנשק והאופטרוניקה מיוצבים בנפרד. ה-FLW מופעל מחלקו הפנימי של הרכב. המפעיל יכול לראות את הפלט של המצלם התרמי או המצלמה על מסך צבעוני בגודל 12 אינץ'. בשנת 2013 הוטמעה יכולת הפעלה מרובת עמדות, המאפשרת שיתוף פלט החיישנים במספר מסכים, ומאפשרת ליותר מחייל אחד לצפות בשטח עם האופטיקה של ה-FLW ולתפעל את עמדת הנשק. בשל גובה גבוה, ה-FLW 100 וה-FLW 200 מתאימים היטב ללחימה עירונית ולפעולות בשטחים הרריים.
עומס התחמושת תלוי בחימוש ובקופסאות התחמושת המותקנות, כאשר המערכות האופטוניות מותקנות בהתאם לצורכי הלקוחות. הצבא הגרמני בחר במערכות Rheinmetall LAZ 200 ו-LAZ 400L מבית ריינמטאל לסדרת FLW. שתי המערכות כוללות מדמיה תרמית, מצלמת CCD יום ברזולוציה גבוהה ומד טווח לייזר. במקרה של LAZ 400L מד טווח הלייזר בטוח לעיניים והמדמה התרמית מקורר.
שיפורים עתידיים עשויים לכלול מונה לתחמושת הזמינה, מערכת ניקוי אוטומטית לאופטיקה ושילוב רשתות עם מערכת ניהול שדה קרב וחיישני אזהרה. בנוסף, תחנות הנשק המרוחקות של FLW מאפשרות התאמה של הגנת שריון בליסטי ומערכות פיקוד וסימולציה. ניתן לשלב גם מצב סריקה וחיישנים חדשים (כמו מערכת זיהוי צלפים).
משתמשים

בין 2008 ל-2013, יותר מ-980 כלי נשק בלתי מאוישים FLW 100 ו-FLW 200 הוזמנו על ידי הצבא הגרמני. ה-FLW 100 וה-FLW 200 הותאמו לגרסאות של Dingo 1, Dingo 2.
ה-FLW 200 הותאם לאבות הטיפוס לאופרד 2 PSO ו-2A7. בעוד שהגרסה הגרמנית של Leopard 2A7 אינה מצוידת ב-RWS, הטנקים הקטריים Leopard 2A7+ מצוידים ב-FLW 200.
בינתיים, הצבא הגרמני רכש יותר מ-1,000 FLWs.
ב-2018 המשטרה הפדרלית של גרמניה הזמינה מערכות FLW 100 עבור כלי הרכב המשוריינים שלה.
דגמים

נכון להיום קיימוים 4 דגמים של כלי הנשק FLW: ה-FLW 100 המיועדת לכלי רכב קלים, ה-FLW 200 הגדולה יותר, ה-FLW 200+ הכבדה וה-FLW 500.
דגמים > FLW 100

הדגם FLW 100 הוא הדגם הקל ביותר במשפחת FLW, עם משקל ריק של רק 80 קילוגרם (180 ליברות). על מנת להתקין FLW 100 אין צורך בחדירה לגג הרכב. ל-FLW 100 יש מקסימום של ירי כלפי מטה של -15° ומקסימום של ירי כלפי מעלה של +75°. ניתן לחמש אותה במכונת ירייה אחת בקוטר 5.56 מ"מ או 7.62 מ"מ, והיא מיועדת לטווחי קרב של עד 1,000 מטרים.
האופטרוניקה של ה-FLW 100 ממוקמת במכל המותקן מאחורי תיבת התחמושת, הממוקמת משמאל לאקדח. החיישנים כוללים מצלמת CCD עם הגדלה של 10×, המציעה טווח זיהוי של עד 1.5 קילומטרים (0.93 מיל), ומצלם תרמי לא מקורר ברזולוציית 640x480. טווח הזיהוי של המצלם התרמי הוא 1 קילומטר (0.62 מיל).
להגנה עצמית ולקרב לא קטלני, ניתן להתאים ל-FLW 100 את Wegmann 40 מערכת הגנה מ"מ.
דגמים > FLW 200

בהשוואה ל-FLW 100, ל-FLW 200 גובה מקסימלי נמוך מעט של 70° בלבד, והוא גם כבד יותר, שוקל כ-160 קילוגרם (350 ליברות) ללא נשק ותחמושת. עם זאת, בניגוד לקודמו הקטן יותר, ל-FLW 200 ניתן להרכיב מקלע כבד בקוטר 12.7 מ"מ, כמו ה-M2 בראונינג, או עם משגר רימונים אוטומטי בקוטר 40 מ"מ. במקרה של הצבא הגרמני, ה-40 מ"מ GMW מבית Heckler & Koch הוא משגר הרימונים המועדף, בעוד ה-M2 HMG או ה־Rheinmetall RMG.50 החדש משמשים כמקלעים. ה-FLW 200 יכול להחזיק 100 או 200 סיבובים של 12.7 מ"מ תחמושת (0.5 אינץ'), תלוי בגודל קופסת התחמושת. עבור ה-40 משגר מ"מ זמין רק מכל עבור סך של 32 רימונים. החימוש הכבד יותר בהשוואה ל-FLW 100 מביא לטווח לחימה של עד 2,000 מטרים (6,600 רגל).
האופטרוניקה של ה-FLW 200 ממוקמת במכל המותקן בצד ימין של האקדח, ואילו תיבת התחמושת ממוקמת בצד שמאל. האופטרוניקה כוללת מצלמת CCD צבעונית עם הגדלה של x10 ומצלם תרמי מקורר, בניגוד לזו של FLW 100. זה מגדיל את טווח הזיהוי ל-2 קילומטרים (1.2 מיל). ל-FLW 200 ניתן להרכיב שישה 76 מ"מ ווגמן פורקי רימוני עשן להגנה עצמית נוספת של הרכב.
דגמים > FLW 200+

המערכת FLW 200+ נחשפה לראשונה ביורוסאטורי 2012. זוהי גרסה שונה של ה-FLW 200, שנועדה להתמודד עם כלי נשק גדולים עוד יותר כגון תותחים אוטומטיים עד קליבר של 20 מ"מ. במקרה של אבות הטיפוס, ה-FLW 200+ תמיד הוצג עם אקדח Rheinmetall Rh 202. ה-FLW 200+ הודגם על GTK Boxer ועל PMMC G5 מ־FFG הגרמנית. ה-FLW 200+ מיועד להחלפה ושדרוג פשוטים של ה-FLW 200 המקורי. אף אחד מהממשקים המכניים והאלקטרוניים לא השתנה, מה שהופך אותו לתואם לאחור לשדרוג כלי רכב המצוידים בגרסה הקודמת.
ל-FLW 200+ משקל של 475 קילוגרם (1,047 ליברות) כאשר מצויד בתותח האוטומטי Rh 202 ו-100 כדורים של תחמושת. ל-Rh 202 מנגנון הזנה כפול, המאפשר שימוש ב-100 כדורים מסוג אחד ו-30 כדורים מסוג אחר בו-זמנית, עם אפשרות להחליף את סוג התחמושת הנבחר בין היריות. בהשוואה ל-FLW 200 קשת הגובה ירדה לגובה מקסימלי של +50° בלבד. השקע המרבי של -15° נשאר זהה. האופטיקה של ה-FLW 200+ כוללת מצלמת CCD צבעונית עם הגדלה של x10 ומצלמת תמונה תרמית מקוררת בגודל 640x480 עם שני שדות ראייה שונים, המספקת טווח זיהוי של למעלה מ-2 קילומטרים (1.2 מיל).
דגמים > FLW 500

ה-FLW 500 הוצג לראשונה בתערוכת יורוסאטורי 2016. הוא נראה כגרסה מותאמת של הבסיס FLW 200, שנועדה להתמודד עם נשק גדול יותר כמו תותחים אוטומטיים עד לקוטר של 30 מ"מ. הוא שוקל 500 ק"ג.
התותח M230LF מסופק עם תחמושת של 150 קליעים. מקלע מאג מסופק עם תחמושת של 250 קליעים. כלי הנשק מיוצבים במלואם עם התושבת הכוללת מעבר חשמלי דרך 360° וגובה מ-10 עד 50°.
גלריה

FLW 200 חמוש ב-GMW על בוקסר
מבט מלמעלה של FLW 100 עם MG3 על דינגו
מבט קדמי של אותו FLW 100
FLW 100 עם מקלע A1 MG5 מותקן על דינגו
FLW 200 הותאם לאב-טיפוס לאופרד 2
Leopard 2A7+ אב טיפוס עם FLW 200
בוקסר A1 עם FLW 200+ ביורוסאטורי 2012
הערות שוליים

↑  "Remote-Controlled Weapon Stations Delivered to the Bundeswehr On Time". DefenseWorld.net. Krauss Maffei Wegmann. נבדק ב-1 באפריל 2016. {{cite web}}:  (עזרה)
↑  "Rheinmetall to provide gun mount-adaptable aiming system for German Army". army-technology.com. 1 בפברואר 2013. נבדק ב-1 באפריל 2016. {{cite web}}:  (עזרה)
↑  "Rheinmetall gewinnt wichtigen Auftrag über Sensorausstattungen für Bundeswehr-Fahrzeuge". pressebox.com. 29 בינואר 2013. נבדק ב-1 באפריל 2016. {{cite web}}:  (עזרה)
↑  "REMOTE CONTROLLED LIGHT WEAPON STATION FLW 100". kmweg.de. Krauss-Maffei Wegmann. נבדק ב-30 במרץ 2016. {{cite web}}:  (עזרה)
↑  "Fernbedienbare leichte Waffenstationen für die Bundespolizei - ESUT - Europäische Sicherheit & Technik". בנובמבר 2018. {{cite web}}:  (עזרה)
↑  "Compendium by armada - TURRETS - light, medium, heavy". Media Transasia Ltd. 2013. {{cite journal}}: Cite journal requires |journal= (עזרה)
↑  "REMOTE CONTROLLED LIGHT WEAPON STATION FLW 100". kmweg.de. Krauss-Maffei Wegmann. נבדק ב-30 במרץ 2016. {{cite web}}:  (עזרה)
↑  "40 mm WEGMANN-Protection System". kmweg.de. Krauss-Maffei Wegmann. נבדק ב-1 באפריל 2016. {{cite web}}:  (עזרה)
↑  "Compendium by armada - TURRETS - light, medium, heavy". Media Transasia Ltd. 2013. {{cite journal}}: Cite journal requires |journal= (עזרה)
↑  "REMOTE CONTROLLED LIGHT WEAPON STATION FLW 200". kmweg.de. Krauss-Maffei Wegmann. נבדק ב-30 במרץ 2016. {{cite web}}:  (עזרה)
↑  Timo Elbertzhagen. "GTK Boxer im Einsatz in Afghanistan – erste Erfahrungen" (PDF). Wehrtechnik IV/2012. Mönch Publishing Group: 85. אורכב מ-המקור (PDF; 3,9 MB) ב-10 במרץ 2014. נבדק ב-1 באפריל 2016. {{cite journal}}:  (עזרה)
↑  "Eurosatory 2016: KMW launches new FLW500 weapon station". אורכב מ-המקור ב-19 ביוני 2016. {{cite web}}:  (עזרה)
אופטרוניקה Rheinmetall LAZ 200 של FLW 100. הוא מצויד בדימוי תרמי, מצלמה ומד טווח לייזר.
מערכת FLW 200 מותקנת על גבי Boxer AFV.
יחסי קרמרס–קרוניג

יחסי קרמרס-קרוניג הם תכונות מתמטיות המקשרות את החלק הממשי והחלק המדומה של פונקציה מרוכבת שהיא אנליטית בחצי המישור העליון. יחסים אלה משמשים לעיתים קרובות לקשר בין החלק הממשי והמדומה של פונקציית היגב (response function) במערכת פיזיקלית מכיוון שסיבתיות מבטיחה שפונקציית ההיגב היא אנליטית, ולהפך, אנליטיות מבטיחה סיבתיות במערכת הפיזיקלית. היחסים קרויים על שם ראלף קרוניג והנדריק אנתוני קרמרס.
הגדרה

עבור פונקציה מרוכבת  \ \chi (\omega )=\chi _{1}(\omega )+i\chi _{2}(\omega ) של משתנה מרוכב  \omega , שהיא פונקציה אנליטית בחצי מישור העליון של  \omega  ושדועכת מהר יותר לאפס מאשר  \ 1/|\omega | בגבול  |\omega |\rightarrow \infty , יחסי קרמרס-קרוניג הם:
ו-
כאשר  {\mathcal {P}} מציין את הערך הראשי של קושי (Cauchy principal value).
אנו רואים שהחלק הממשי והחלק המדומה אינם בלתי-תלויים, כך שאפשר לשחזר אחד מהם על סמך ידיעת השני.
פיתוח היחסים

ההוכחה מתחילה ביישום משפט השארית לאינטגרציה מרוכבת. בהינתן פונקציה אנליטית  \ \chi (\omega ') בחצי המישור העליון, הפונקציה  \ \chi (\omega ')/(\omega '-\omega ), כאשר  \omega  הוא מספר ממשי, תהיה גם היא אנליטית בחצי המישור העליון. ממשפט השארית נובע ש-
לכל מסילה בתוך אזור זה. אנו בוחרים את המסילה לעקוב אחרי הישר הממשי (real axis), ואז לעקוף מלמעלה את הקוטב ב- \omega =\omega ', ואז לעבור בקשת חצי-מעגלית בחצי המישור העליון כאשר רדיוסה שואף לאינסוף. אזי אנו מפרקים את האינטגרל לחלקיו השונים ותרומותיו לאורך כל חלק משלושת חלקי המסילה. אורך המסילה הקשתית באינסוף פרופורציונלי ל- \ |\omega |, אך תרומתה מתאפסת אם  \ \chi (\omega ) דועכת יותר מהר מאשר  \ 1/|\omega |. לכן אנו נשארים עם הקטע על הישר הממשי וחצי העיגול סביב הקוטב:
את האיבר השני באמצע הביטוי מוצאים לפי משפט השארית. עם קצת אלגברה, מקבלים ביטוי קומפקטי שנותן את יחסי קרמרס-קרוניג
הפקטור  i (מספר היחידה הדמיוני i2=-1) במכנה מרמז לקשר בין החלק הממשי לחלק המדומה של הפונקציה. לבסוף, רושמים את  \chi (\omega ) כחלק ממשי וחלק מדומה, ומהביטוי לעיל מקבלים את יחסי קרמרס-קרוניג כפי שהם נתונים בסעיף "הגדרה".
פירוש פיזיקלי וצורה נוספת > יישום באלקטרומגנטיות עבור מקדם דיאלקטרי

באלקטרומגנטיות ואופטיקה, חומר דיאלקטרי הוא חומר מבודד בעל מקדם דיאלקטרי יחסי, המתאר כיצד הוא מגיב לשדה חשמלי ויוצר פולריזציה (קיטוב) בחומר. למקדם הדיאלקטרי גם חלק מדומה, הקובע את הבליעה של קרינה אלקטרומגנטית בחומר. יחסי קרמרס-קרוניג מאפשרים לחשב את בליעת החומר (החלק המדומה) בהינתן מקדם דיאלקטרי כתלות בתדר (החלק הממשי), ולהפך. המקדם הדיאלקטרי היחסי נתון על ידי
כאשר  \ \chi  היא הסוספטיביליות החשמלית (מניחות) של החומר, המתארת את היחס בין הקיטוב שנוצר בחומר לבין השדה החשמלי:
מאחר שהשפעת השדה החשמלי על המטענים בחומר איננה מיידית, יש לקחת קונבולוציה של המניחות עם השדה החשמלי כדי לקבל את הקיטוב:
גבולות האינטגרציה הן עד זמן t כי החומר לא מגיב לפני שהופעל עליו שדה ( \ t-t'<0 ואז  \ \chi (t-t'<0)=0). תכונה זו - הסיבתיות - מבטיחה אנליטיות של טרנספורם פורייה של המניחות למרחב התדר, ולכן את קיומם של יחסי קרמרס-קרוניג, מהם ניתן לחלץ את המניחות והמקדם הדיאלקטרי כתלות בתדר.
הוכחה קשורה במרחב הזמן

הול והק מציגים הוכחה קשורה ליחסים אלה שלא מערבת אינטגרל מסילתי. היא מבוססת על העובדות הבאות:
ניתן לבנות תגובה להלם סיבתית מפונקציה זוגית ועוד אותה פונקציה מוכפלת בפונקציית הסימן.
חלקים זוגיים ואי-זוגיים של פונקציית הגל במרחב הזמן מתאימים לאינטגרלי פורייה הממשיים והמדומים בהתאמה.
הכפלה בפונקציית הסימן במרחב הזמן מתאימה לקונבולוציה עם גרעין הילברט (Hilbert kernel) במרחב התדר.
הוכחה זו שונה מזו שלמעלה בזה שהיא מקשרת את החלקים הממשי והמדומה של כל פונקציה במרחב התדר שהיא סיבתית במרחב הזמן, ועוקפת את התנאי שעל הפונקציה להיות אנליטית בחצי המישור העליון במרחב התדר.
ניתן למצוא גרסה מורחבת ויותר ציורית של הוכחה זו, למשל בלינק זה..
ראו גם

משפט השארית
טרנספורם הילברט
פונקציית היגב ליניארית
נפיצה
לקריאה נוספת

Mansoor Sheik-Bahae: Nonlinear Optics Basics. Kramers–Kronig Relations in Nonlinear Optics, in: Robert D. Guenther (Ed.): Encyclopedia of Modern Optics, Academic Press, Amsterdam 2005, ISBN 0-12-227600-0
Valerio Lucarini, Jarkko J. Saarinen, Kai-Erik Peiponen, and Erik M. Vartiainen : Kramers-Kronig relations in Optical Materials Research, Springer, Heidelberg, 2005, ISBN 3-540-23673-2
J. D. Jackson, Classical Electrodynamics, 2nd edition, Wiley, New York (1975), Sec. 7.10, ISBN 0-471-43132-X.
הערות שוליים

↑  John S. Toll, Causality and the Dispersion Relation: Logical Foundations, Physical Review, vol. 104, pp. 1760 - 1770 (1956).
↑  R. de L. Kronig, On the theory of the dispersion of X-rays,  J. Opt. Soc. Am., vol. 12, pp. 547-557 (1926).
↑  H.A. Kramers, La diffusion de la lumiere par les atomes, Atti Cong. Intern. Fisica, (Transactions of Volta Centenary Congress) Como,  vol. 2, p. 545-557 (1927) .
↑  Mathematical Methods for Physicists G. Arfken (Academic Press, Orlando 1985)
↑  John David Jackson (1999). Classical Electrodynamics. Wiley. pp. 332-333. ISBN 0-471-43132-X.
↑  Stephen H. Hall, Howard L. Heck. (2009). Advanced signal integrity for high-speed digital designs. Hoboken, N.J.: Wiley. pp. 331–336. ISBN 0470192356.
↑  "Kramers-Kronig in Pictures".(הקישור אינו פעיל)
המסילה עליה מתבצעת אינטגרציה קווית במישור המרוכב לצורך הסקת יחסי קרמרס-קרוניג.